Alkuperäinen kirjoittaja
Maksuvaatimuksen / perinnän riitauttaminen:
(Perintäkirjeen lähettäjälle)
Tämä on kai se ensimmäinen toimenpide, jos saa maksuvaatimuksen perintätoimistolta.

REKLAMAATIO
Maksuvaatimuksenne [pvm] asianrolla [asianro]

1. Pyydän Teiltä välitöntä selvitystä mihin lailliseen laskuun/saatavaan tämä maksuvaatimus perustuu. Haluan nähdä kyseisen laskun/saatavan.

2. Siirtoasiakirja, miten lasku/saatava on päätynyt Teille.

3. Pyydän Teiltä kaupparekisteriotteen Yhtiöstänne, sekä selvityksen vastuunalaisista yhtiömiehistä osoitteineen ja puhelinnumeroineen.

4. Pyydän Teiltä kaupparekisteriotteen Toimeksiantajastanne, sekä selvityksen vastuunalaisista yhtiömiehistä osoitteineen ja puhelinnumeroineen.

5. EU:n tietosuoja-asetuksen (GDPR) mukaisesti pyydän Teiltä selvityksen kaikista minua koskevista tiedoista henkilörekisterissänne.
Vastustan henkilötietojeni käsittelyä, mikäli ette pysty toimittamaan minulle laillista laskua tai saatavaa johon maksuvaatimuksenne perustuu. Em. johdosta vaadin Artiklan 17 mukaisesti henkilötietojeni sekä niiden kopioiden ja jäljennösten poistamista rekisteristänne ja ilmoitusta minulle kun olette sen tehneet.

6. Koska kohdissa 1 ja 2 mainittua laskua/saatavaa ei mitä suurimmalla todennäköisyydellä ole olemassakaan, vaadin perinnän välitöntä lopettamista. Kiistän laskunne perusteettomana ja pyydän lähettämään minulle välittömästi hyvityslaskun aiheettomasta perinnästä.

Mitään kirjeessänne mainittua tekijänoikeuden loukkausta en ole tehnyt, enkä tiedä kuka sellaisen väitetyn teon olisi voinut tehdä.

[Oma Nimi]

Mukaan kopio maksuvaatimuksesta.

Ja jälleen kerran: Älä paljasta itsestäsi enempää kuin mitä he jo tietävät, eli heidän kirjeessään näkyvät yhteystiedot.
Älä soita heille. Älä lähetä sähköpostia (paitsi jos sinulla on sähköpostiosoite, jota ei pysty jäljittämään).
Kohdassa 5, he saattavat pyytää lisätietoja (esim SoTu) jotta voisivat toimittaa henkilötiedot. Älä anna sitä heille. Heillä ei sitä luultavasti ennestään jo ole. He yrittävät vain kalastella.

Samalla kannattaa perintätoimiston toimista tehdä kantelu viranomaisille.
***
Alkuperäinen kirjoittaja
Teon / laskun kiistäminen:
(Laskun/Perintäkirjeen lähettäjälle)

Koskien asiaanne tekijänoikeuskorvauksen laskusaatavasta.
Asianumero: [saamassasi kirjeessä oleva asianumero]

Mitään kirjeessänne mainittua tekijänoikeuden loukkausta en ole tehnyt, enkä tiedä kuka sellaisen väitetyn teon olisi tehnyt. Kiistän sekä väitteen että saatavan kokonaisuudessaan. Kiistän sekä väitteen että saatavan kokonaisuudessaan.
Kirjeessänne mainittu Saatava ei ole myöskään minkään sitoumuksen tai sopimuksen perusteella syntynyt, eikä se ole oikeuden vahvistama. Se on perusteeton, eikä sillä ole lainvoimaa.

Markkinaoikeus on antanut päätöksiä julkisten IP-osoitteiden mukaisten yhteystietojen luovutuksista ns. tekijänoikeuskirjeiden lähettäjille. Yhteystietoja saa tällöin käyttää ainoastaan kyseisen teoksen oikeuksien haltija. Niitä ei saa luovuttaa eteenpäin, eikä käyttää mahdollisten muiden teosten yhteydessä.

Internet-liittymällä voi kuitenkin olla useita eri käyttäjiä samasta julkisesta IP-osoitteesta. Internet-liittymän haltija ei lähes koskaan ole liittymän ainoa käyttäjä. Julkinen IP-osoite ei yksilöi henkilöä. IP-osoitetta ei voi pitää henkilötietona, eikä sitä siten voi yhdistää yhteen luonnolliseen henkilöön. IP-osoitetta voi käyttää useatkin laitteet - sekä talouden omat, että vierailevat - ja joilla jokaisella voi olla useita eri käyttäjiä.
Internet-liittymän julkinen IP-osoite on lisäksi useimmiten ns. dynaaminen, eli se on vaihtuva. Joskus se vaihtuu useita kertoja vuorokaudessa. Vaihtumiseen liittyy tiettyä liukumaa IP-tietojen päivittymisessä, josta johtuen pelkkä julkinen IP-osoite on internet-liittymän yksilöintikeinona epävarma ja virheiden mahdollisuus on suuri.
Koska IP-osoitteen perusteella ei voi varmuudella yksilöidä tiettyä internet-liittymää, eikä internet-liittymän perusteella voi yksilöidä tiettyä käyttäjää, on vaatimuskirjeiden lähettäminen internet-liittymien haltijoille alun perinkin hataralla pohjalla.

Keskeinen periaate verkossa tapahtuvassa tiedonsiirrossa on, että tiedosta vastaa aina sen lähettäjä. Vallitsevan oikeuskäytännön mukaisesti internet-liittymän haltija ei vastaa muiden käyttäjien mahdollisesti tekemistä oikeudenloukkauksista. Täten vaatimukset tulee kohdistaa väitteiden mukaisen teon tehneeseen henkilöön, eikä internet-liittymän haltijaan.

En näe esittämässänne asiassa tarvetta jatkotoimenpiteisiin. Katson että asia on loppuunkäsitelty.

Ystävällisin terveisin,

[Oma Nimi]

Lähetä mieluiten paperisena kirjeenä, jotta eivät saa sinun sähköpostiosoitettasi. Mielellään jopa kirjattuna.
Voit liittää mukaan kopion saamastasi kirjeestä. Säilytä alkuperäinen.
Älä anna itsestäsi mitään sellaisia tietoja, joita ei heidän kirjeessään jo ole (älä anna SoTua, puhelinnumeroa, sähköpostiosoitetta jne.)
Älä viittaa aiempiin mahdollisesti saamiisi kirjeisiin. Heidän ei tarvitse tietää jos mahdollisesti olet vastaanottanut sellaisia.

***

    Alkuperäinen kirjoittaja
    Kantelu / Rikosilmoitus / Tutkintapyyntö
    (Medialle / Kuluttajaneuvojalle / Aluheallintovirastoon / Poliisille ...)
    Kuluttajaneuvonta: https://www.kkv.fi/kuluttajaneuvonta/
    Aluehallintovirasto: https://www.avi.fi/web/avi/valvonta-ja-ilmoitukset1
    Oikeusministeri: antti.hakkanen@eduskunta.fi

    KANTELU/RIKOSILMOITUS/TUTKINTAPYYNTÖ [valitse mieleisesi ja muokka tekstiä]

    Ilmoittaja: [Oma Nimi ja Osoite]
    Kohde: [Perintäyhtiö Oy ja Osoite]
    Syy: Laiton perintä / Petos

    Liitteet: Alkuperäiset Tekijänoikeuskirjeet (jos on tallessa), Viimeisimmät Maksumuistutus- ja Maksuvaatimuskirjeet.

    ASIA:
    [Perintäyhtiö Oy] (jäljempänä "Perintäyhtiö") on lähettänyt maksuvaatimuksen, jossa se perusteettomasti vaatii laskusaatavan suorittamista. Mitään laskusaatavaa ei ole olemassakaan, joten Perintäyhtiö toimii lainvastaisesti.

    TAUSTAA:
    [Toimeksiantaja/Oikeudenhaltija Ltd.] (jäljempänä "Toimeksiantaja") on omilla mittauksillaan havainnut, että henkilöiden internet-yhteyden IP-osoitteista olisi sääntöjenvastaisesti jaettu elokuva- tai televisioteoksia internetin vertaisverkossa. Toimeksiantaja on pyytänyt [Kirjeenlähettäjä Oy]:ta (Jäljempänä "Kirjeenlähettäjä") saamaan Markkinaoikeuden (MAO) päätöksellä IP-osoitteiden perusteella internet-liittymien haltijoiden osoitetiedot operaattoreilta (DNA, Elisa, Telia).
    Huom: Asiaa julkisten IP-osoitteiden kelpaamattomuudesta henkilöyksilöintiin on lisää jäljempänä.

    Kirjeenlähettäjä on näihin operaattoreilta saatuihin osoitteisiin massapostittanut nk. "Tekijänoikeuskirjeitä", jotka on kirjoitettu uhkaavaan sävyyn ja joissa sanotaan internet-yhteyden haltijan olevan "ensisijainen epäilty" ja "vastuullinen asian selvittämiseen" (mikä ei pidä paikkaansa). Kirjeitä on lähetetty välittämättä siitä, onko internet-yhteyden haltija syyllistynyt tekoon vai ei. Kirjeenlähettäjälle on riittänyt kunhan julkinen IP-osoite on esiintynyt Toimeksiantajan valvontalistalla.
    Kirjeissä on myös mainittu rahallinen "sovintoehdotus": Maksamalla tietty summa rahaa, asia poistuu päiväjärjestyksestä.
    Sovintoehdotus ei nimensä mukaisesti millään tavalla sido kirjeen vastaanottajaa, eikä sitä ole pakko maksaa.

    Kirjeitä on lähetetty samoille vastaanottajille useita, toinen toistaan uhkaavampia sävyiltään (uhataan mm. kalliilla oikeusprosesseilla mikäli maksua ei suoriteta).

    Useimmat kirjeiden vastaanottajat - etenkin syyttöminä kirjeen saaneet - ovat kokeneet kirjeet ahdistavina ja pelkoa herättävinä. Tiedossa ei ole montako syytöntä kirjeensaajaa on maksanut pyydetyn summan. Jos ja kun tällaisia maksajia on, kirjeiden lähettämistä voidaan pitää petoksena.

    Ensimmäisestä kirjeestä on saattanut kulua jo vuosia, kun nyt Perintäyhtiö lähestyy kirjeillä. Asia on siis jollain tapaa siirretty Perintäyhtiölle. Ensimmäinen kirje on naamioitu "Maksumuistutukseksi" ja siinä peritään alkuperäisissä Tekijänoikeuskirjeissä pyydettyä rahasummaa, lisättynä perintäkuluilla/viivästyskorolla.
    Toinen kirje onkin jo nimeltään "Maksuvaatimus" ja siinä peritään samaa rahasummaa, jälleen kerran lisättynä perintäkuluilla/viivästyskorolla.
    Mainittakoon, että perintää ei voi tehdä, ellei perustana ole laillinen lasku/saatava. Alkuperäinen Kirjeenlähettäjän sovintoehdotus ei ole lasku/saatava. Perintäyhtiö tekee siis väärin.

    Kiistettäessä syyllisyytensä tekoon ja pyydettäessä Perintäyhtiöltä alkuperäistä laskua/saatavaa nähtäville, ei kyseistä laskua nähtäväkseen saa. Sen sijaan Perintäyhtiö utelee kuka väitetyn teon olisi voinut tehdä. Tuollaiseen uteluun ei kenenkään ole suotavaa vastata.

    Tässäkin asiassa kirjeitä voidaan pitää petoksena.

    INTERNET-LIITTYMIEN IP-OSOITTEISTA:
    Pelkän julkisen IP-osoitteen perusteella mahdollinen tekoon syyllistynyt on lähes mahdoton selvittää.
    Internet-liittymällä voi olla useita eri käyttäjiä samasta julkisesta IP-osoitteesta. Internet-liittymän haltija ei lähes koskaan ole liittymän ainoa käyttäjä. Julkinen IP-osoite ei yksilöi henkilöä. IP-osoitetta ei voi pitää henkilötietona, eikä sitä siten voi yhdistää yhteen luonnolliseen henkilöön. IP-osoitetta voi käyttää useatkin laitteet - sekä talouden omat, että vierailevat - ja joilla jokaisella voi olla useita eri käyttäjiä.
    Myös internet-liittymien haltijoiden mahdollisesti salaamattomat WLAN-verkot voivat houkutella ulkopuolisia niitä käyttämään.

    Internet-liittymän julkinen IP-osoite on lisäksi useimmiten ns. dynaaminen, eli se on vaihtuva. Joskus se vaihtuu useita kertoja vuorokaudessa. Vaihtumiseen liittyy tiettyä liukumaa IP-tietojen päivittymisessä, josta johtuen pelkkä julkinen IP-osoite on internet-liittymän yksilöintikeinona epävarma ja virheiden mahdollisuus on suuri. Sekaan saattaa joutua paljon syyttömiäkin henkilöitä, ja näin on kaikesta päätellen myös tapahtunut.

    Sitä ei ole tiedossa miten Toimeksiantajan valvontaohjelmisto nämä julkiset IP-osoitteet kerää. Osoitteet on kuitenkin kerätty Excel-taulukkoon, jota oikeudessa esittämällä Kirjeenlähettäjä on saanut MAO:n määräämään yhteystiedot luovutettaviksi Toimeksiantajalle.

    Koska IP-osoitteen perusteella ei voi varmuudella yksilöidä tiettyä internet-liittymää, eikä internet-liittymän perusteella voi yksilöidä tiettyä käyttäjää, on vaatimuskirjeiden lähettäminen internet-liittymien haltijoille alun perinkin hataralla pohjalla. Jos asiaan liittyy riski, että yksikin kirje saattaa mennä syyttömälle ihmiselle, ei näitä uhkaavasävyisiä kirjeitä pitäisi ollenkaan lähettää.

    LISÄTIETOA TEKIJÄNOIKEUSKIRJEISTÄ:
    Asiasta on pitkä keskustelu mm. MuroBBS-foorumissa:
    https://murobbs.muropaketti.com/threads/hedman-partnersilta-kiristyskirje.1213329/
    Foorumilla ollaan yleisesti tympääntyneitä tähän kirjebisnekseen. Se kohdistuu aivan liian moneen syyttömään henkilöön ja kirjeiden lähettäjien menetelmät ovat vähintäänkin epäilyttäviä. MuroBBS:n kirjoittajat pystynevät antamaan lisätietoa asiasta.

    Foorumilla otetaan kantaa mm. siihen, että Toimeksiantajat ovat näissä tapauksissa usein ulkomaisia ns. pöytälaatikkofirmoja, joiden ainoa toimintamalli on tällä tavoin rahan kerääminen. Ne ostavat elokuvateoksen jakeluoikeudet vertaisverkkoihin, ainoana tarkoituksenaan napata jakelijoita kiinni ja kiristää heiltä rahaa. Myyntiä he eivät harrasta.
    Kohteina ovat nimenomaan ns. pienet tekijät, joiden internet-liittymää on saatettu käyttää yksittäisen elokuvateoksen tai televisiosarjan jakamiseen. Liittymää on myös voinut käyttää joku täysin ulkopuolinen. Tai sitten koko havainto on ollut väärä ja Toimeksiantajan järjestelmään on tallentunut väärän internet-liittymän haltijan tiedot. Vähänkin valistuneemmat tiedostojakajat ("warettajat", joilla on lukuisia elokuvateoksia jaossa) ovat useimmiten piilottaneet yhteytensä VPN-suojauksella, eikä heidän IP-osoitteitaan näinolleen saada tietoon. Jäljelle jää teknisesti vähemmän orientoituneet, joiden pääintresseinä tuskin on elokuvien jakaminen netissä.

    Asiaan kuuluu myös se, että itse elokuvien tekijät eivät näe rahoista penniäkään. Taustalla voi usein myös olla muutakin petoksellista toimintaa ja jopa mm. rahanpesua.
    Toimintaansa nämä tekijät ovat Suomessa mukaan valjastaneet mm MAO:n joka pahaa aavistamattomilla päätöksillään on määrännyt luovutettaviksi kymmenien tuhansien suomalaisten osoitetiedot. MAO ei päätöksiä tehdessään ehkä ole ymmärtänyt, että IP-osoite ei yksinään ole varma tunnistuskeino mahdollisen tekijän yksilöimiseksi ja minkälaisen kiusanteon kohteiksi tuhannet syyttömät kansalaiset ovat joutuneet.
    Myöskään valvontaohjelmistojen toimintaa tai mahdollisia virheitä ei MAO ole kyseenalaistanut. Alkuperäisiä lokitiedostoja ei ole pyydetty. MAO:lle on riittänyt pelkkä Kirjeenlähettäjän esittämä Excel-taulukko, jossa on tuhansia IP-osoitteita.

    Toimeksiantajien Suomalaiset edustajat ovat olleet julkisuudessa - ja niitä on myös ojennettu - kyseenalaisten toimintatapojensa takia. Näin ilkeästi voisi kuvailla, että kyseessä ovat "löyhän moraalikäsityksen" omaavat tekijät, joiden ainoa motivaatio on raha. Mikäli rahanteossa tulee satuttaneeksi syyttömiä kansalaisia, se ei näitä tekijöitä näyttäisi haittaavan.

    Koska internet-liittymän haltijaa ei varmuudella voi osoittaa olevan juuri se henkilö, joka teon on tehnyt, ei näitä kirjeitä voi kohtuuden nimessä ja asian alhaisen merkittävyyden johdosta pelkän internet-littymän omistamisen perusteella lähettää.
    Koko bisnes haiskahtaa vähintäänkin hämäräperäiseltä ja suotavaa olisikin, että kaikki syyttöminä rahaa maksaneet saisivat rahansa palautettua.

HUOM: Nämä ovat vain ehdotuksia mahdollisille toimintamalleille. Kukin päättää itse, millaisen vastineen lähettää, jos ollenkaan lähettää.
Toivottavasti tilanne laukeaa ns. omalla painollaan, eikä vastineita tarvitse kenenkään lähettää. 

***
Sain nyt eräältä lukijalta tämmöisen reklamaatioehdotuksen, eli sekin on nyt kaikkien vapaasti käytettävissä:

"Koskien asiaanne tekijänoikeuskorvauksen laskusaatavasta.
Asianumero:

Kiistän ladanneeni tai jakaneeni lainvastaisesti mitään teoksia hallitsemani internetliittymän kautta. Mikäli mainitsemanne kaltainen oikeudenloukkaus on tapahtunut, kyseisen teon on tehnyt joku muu. Kiistän sekä väitteen että saatavan kokonaisuudessaan.

Hallitsevan oikeuskäytännön mukaisesti internet-liittymän haltija ei vastaa muiden käyttäjien mahdollisesti tekemistä oikeudenloukkauksista, eikä ole vastuussa niiden selvittämisestä.

Kirjeessänne mainittu Saatava ei ole myöskään minkään sitoumuksen tai sopimuksen perusteella syntynyt, eikä se ole oikeuden vahvistama. Se on perusteeton, eikä sillä ole lainvoimaa. Näin ollen vaadin perinnän välitöntä lopettamista. Riitautan maksumuistutuksenne perusteettomana ja pyydän lähettämään minulle välittömästi hyvityslaskun aiheettomasta perinnästä.

En näe esittämässänne asiassa tarvetta jatkotoimenpiteisiin. Katson että asia on loppuunkäsitelty.

Ystävällisin terveisin,

Oma nimi" 

***
Sain tämmöisen reklamaatiopohjan laitettavaksi tänne. Mielestäni tuo viittaus GDPR:ään on hyvä.

"Koskien asiaanne tekijänoikeuskorvauksen laskusaatavasta.
Asianumero:

Kiistän ladanneeni tai jakaneeni lainvastaisesti mitään teoksia
hallitsemani internetliittymän kautta. Mikäli mainitsemanne kaltainen
oikeudenloukkaus on tapahtunut, kyseisen teon on tehnyt joku muu.
Kiistän sekä väitteen että saatavan kokonaisuudessaan.

Hallitsevan oikeuskäytännön mukaisesti internet-liittymän haltija ei
vastaa muiden käyttäjien mahdollisesti tekemistä oikeudenloukkauksista,
eikä ole vastuussa niiden selvittämisestä.

Kirjeessänne mainittu Saatava ei ole myöskään minkään sitoumuksen tai
sopimuksen perusteella syntynyt, eikä se ole oikeuden vahvistama. Se on
perusteeton, eikä sillä ole lainvoimaa. Näin ollen vaadin perinnän
välitöntä lopettamista. Riitautan maksumuistutuksenne perusteettomana ja
pyydän lähettämään minulle välittömästi hyvityslaskun aiheettomasta
perinnästä.

EU:n tietosuoja-asetuksen (GDPR) mukaisesti pyydän Teiltä selvityksen
kaikista minua koskevista tiedoista henkilörekisterissänne.
Vastustan henkilötietojeni käsittelyä, mikäli ette pysty toimittamaan
minulle laillista laskua tai saatavaa johon maksuvaatimuksenne perustuu.
Em. johdosta vaadin Artiklan 17 mukaisesti henkilötietojeni sekä niiden
kopioiden ja jäljennösten poistamista rekisteristänne ja ilmoitusta
minulle kun olette sen tehneet.

Ystävällisin terveisin,
oma nimi"